અશોક સિંઘાનિયા (સૈફ અલી ખાન) લંડનનો એવો અબજોપતિ છે જે પાન ખાવા જાય તો પણ હેલિકૉપ્ટર લઈને નીકળે છે. જાણે ભારતને ગુલામ બનાવવાનો બદલો લેતો હોય એ રીતે તે નર્દિોષ અંગ્રેજોને પોતાના ગંદા જોક્સ સંભળાવીને બોર કરે છે. તેનો એક દોસ્તાર પણ છે, કુમાર (રિતેશ દેશમુખ). તે ખાલી-ખાલી ટાઇમપાસ કરવા જ તેની સાથે ફર્યા કરે છે. સૈફના પપ્પા (આકાશ ખુરાના) ૬ વર્ષથી કોમામાં છે. વધુમાં તેના કંસમામા (રામ કપૂર) સૈફને ગાંડો સાબિત કરીને તેની અબજોની સંપત્તિ હડપ કરી જવા માગે છે. આ મામો લિટરલી કંસ છે, કેમ કે તેનું નામ જ કુંવર અમર નાથ સિંહ એટલે કે કંસ છે.